stanford-oval/wikipedia huggingface dataset:
אאורל ויינר

| --- | --- |

 לידה:  10 בינואר 1932 שטפנשט, רומניה 
 פטירה:  31 באוקטובר 2021 (בגיל 89) Central Military Emergency University Hospital Dr. Carol Davila, רומניה 
 מדינה:  רומניה 
 השכלה:  אקדמיית בוקרשט לכלכלה (1953) 
 תפקיד:  חבר בית הנבחרים של רומניה (11 בדצמבר 2004–2008)  חבר בית הנבחרים של רומניה (12 בדצמבר 2008–10 בדצמבר 2012)  חבר בית הנבחרים של רומניה (2012–20 בדצמבר 2016) 
 פרסים והוקרה:  אות המסדר  הלאומי "הכוכב של רומניה" בדרגת מפקד  צלב המפקד במסדר ההצטיינות של הרפובליקה הפדרלית של גרמניה 
 vainer.aurel.jewish.ro
 
אָאוּרֵל וַיְנֶר (ברומנית: Aurel Vainer;‏ 10 בינואר 1932 – 31 באוקטובר 2021) היה פרופסור לכלכלה, משנת 2004 ועד למותו היה חבר הפרלמנט של רומניה מטעם פדרציית הקהילות היהודיות של רומניה, וכן היה יושב ראש הקהילה היהודית ברומניה.
ויינר נולד בשטפנשט שבמחוז בוטושאן. הוא סיים לימודי כלכלה בתואר דוקטור בשנת 1966. היה פעיל בתחומי הבנייה, המחקר הכלכלי והשיווק. הוא היה חבר בלשכת המסחר והתעשייה של רומניה (סגן נשיא), ובין השנים 2000–2004 היה פרופסור לכלכלה באוניברסיטת ספירו חארט (Spiru Haret) בפקולטה לכלכלה וחשבונאות שבקמפולונג מוסצ'ל (Câmpulung Muscel). נשוי לאנט ויינר.
ויינר כתב ופרסם חמישה ספרים בתחום המסחר והשיווק. הוא כיהן כסגן יושב ראש אגודת הידידות רומניה-ישראל.
נפטר ב-31 באוקטובר 2021.
דינה פריאלניק

| --- | --- |

 לידה:  1950 (בת 75 בערך) בוקרשט, הרפובליקה העממית הרומנית 
 ענף מדעי:  מדעים פלנטריים 
 מקום לימודים:  האוניברסיטה העברית בירושלים (1971) 
 מוסדות:  אוניברסיטת תל אביב 
 
דינה קובץ פריאלניק (נולדה ב-1950) היא פרופסור אמריטה בחוג לגיאופיזיקה באוניברסיטת תל אביב, העוסקת בתחום המדעים פלנטריים ובתחום התאורטי של פיתוח מודלים חישוביים לגופים במערכת השמש. כמו כן עוסקת במבנה והתפתחות כוכבים. בשנים 2012 - 2018 כיהנה כסגנית נשיא האיגוד האסטרונומי הבינלאומי.
קורות חיים

פריאלניק נולדה כבת יחידה בשנת 1950 בעיר בוקרשט שברומניה. כשהייתה בת 14, עלתה יחד עם הוריה לארץ ועברה להתגורר בירושלים. היא למדה בבית הספר התיכון בית חינוך הידוע גם בשם תיכון עירוני ג'.
לאחר סיום לימודיה בתיכון ושירותה בצבא, המשיכה ללימודי תואר ראשון באוניברסיטה העברית בפקולטה למתמטיקה ופיזיקה, את התואר עשתה עם דגש על פיזיקה, וסיימה אותו בהצטיינות בשנת 1971.
פריאלניק המשיכה ללימודי תואר שני ודוקטורט באסטרופיזיקה באוניברסיטת תל- אביב. את התארים סיימה בשנת 1980. נושא מחקרה בשני התארים הללו היה מבנה והתפתחות כוכבים מההיבט התאורטי.
בשנת 1982, לאחר סיום לימודיה, המשיכה פריאלניק לפוסט-דוקטורט באוניברסיטת סטנפורד שבארצות הברית.
עם חזרתה לארץ בשנת 1983 ולאחר תקופה קצרה כחברת סגל באוניברסיטה העברית, הצטרפה פריאלניק כחוקרת לחוג לגיאופיזיקה ולמדעים פלנטריים באוניברסיטת תל- אביב. באותו הזמן החלה להתעניין בכוכבי שביט, ופיתחה מודל תאורטי ראשון מסוגו בעולם להדמיית התפתחותם של גופים אלו.
בשנת 1986 החלה להרצות כמרצה בכירה במכון רקח לפיזיקה באוניברסיטה העברית. בשנת 1989 חזרה אל החוג לגיאופיזיקה ומדעים פלנטריים באוניברסיטת תל- אביב, כמרצה בכירה. לאחר כ-6 שנים כמרצה בכירה, מונתה פריאלניק לפרופסור חבר באוניברסיטת תל- אביב, ובשנת 1998 לפרופסור מן המניין. בד בבד, המשיכה פריאלניק במחקריה בהתפתחות כוכבים וכתבה ספר מבוא למבנה והתפתחות כוכבים.
החל משנת 2001 ועד 2005 שימשה כראש החוג לגיאופיזיקה ומדעים פלנטריים.
פריאלניק זכתה בפרס המצוינות בהוראה מטעם רקטור אוניברסיטת תל- אביב. בין השנים 2010 ו-2015 שימשה כסגנית הרקטור של אוניברסיטת תל- אביב. במהלך תפקידה כסגנית רקטור, יזמה וייסדה את תוכנית לימודי ההעשרה לכלל תלמידי התואר הראשון באוניברסיטת תל- אביב, הנקראת "כלים שלובים". במסגרת תפקידה כסגנית רקטור, הייתה חברה בוועדות שונות ובין השאר גם שימשה כיו"ר הוועדה האוניברסיטאית לענייני קבלה.
משנת 2012 ועד 2018 שימשה בתור סגנית נשיא האיגוד האסטרונומי הבינלאומי. בנוסף פריאלניק היא חברה באספה הכללית והוועד המנהל של פרויקט חמד"ע
מחקריה

פריאלניק פרסמה למעלה מ-100 מאמרים בספרות הבינלאומית. מחקרה המרכזי של פריאלניק עוסק במדעים פלנטריים ובגיאופיזיקה. היא פיתחה מודלים חישוביים תאורטיים לגופים במערכת השמש, מבנה והתפתחות כוכבים, מודלים המאפשרים לבצע הדמיות מלאות ומדויקות של תופעות אסטרונומיות עצומות. כך לדוגמה, פריאלניק חישבה את ההדמיה המלאה הראשונה של מחזור התפרצות נובה (התפרצות דרמטית המתרחשת במערכת כוכבים). בעקבות המאמר שפורסם וזכה לתהודה, היא כתבה ספר אודות מבוא למבנה והתפתחות כוכבים שיצא לאור על ידי הוצאת קיימברידג' בשנת 2000. הספר תורגם לשפות רבות.
יתר על כן, פיתחה גם מודל תאורטי ראשון מסוגו בעולם להדמיית התפתחותם של כוכבי שביט. במהלך פעילותה המחקרית, זכתה פריאלניק למלגות שונות ובהן מלגות שניתנו מהקרן הדו לאומית (ישראל-ארצות הברית), קרן ישראל-גרמניה והקרן למדע.
האסטרואיד 8881 Prialnik נקרא על שמה.
הערות שוליים

1 2 3 4 5 6 7 8 9 10 11 12 13 14 15 16 17 18  פרופסור דינה פריאלניק, האתר האישי של החוקרת
1 2  דינה פריאלניק, באתר ה-IAU
1 2 3 4 5 6 7 8 9 10 11  פרופ' דינה ק. פריאלניק | אוניברסיטת ת"א, באתר www.tau.ac.il
↑  חברי האספה הכללית והוועד המנהל, אתר חמד"ע
↑  אודות אסטרואיד 8881 Prialnik באתר ה-MPC
| --- | --- |
בקרת זהויות :  NLI: 987007293006905171  BIBSYS: 56584  BnF: cb137705567 (data)  CiNii: DA12820329  GND: 1204068178  ISNI: 0000 0001 1757 6223  LCCN: n99057557  NLK: KAC200703090  NTA: 226943771  ORCID: 0000-0002-6317-4839  RERO: 02-A006555836  SUDOC: 067000037  VIAF: 34640103   WorldCat (עם VIAF): 34640103
פרזיטואידים

צרעה טפילה מטילה ביצים על כנימה
רימות של צרעה ניזונים מבפנים מהזחל שבתוכו הוטלו על ידי אימן.
פרזיטואידים הם טפילים הניזונים מהרקמות הרכות של קורבנם, ובכך גורמים למותו. המונח הוכנס לשימוש על ידי אודו מוראנל רויטר.
מאפיינים

פרזיטואידים נבדלים מפרזיטים ביחסים שלהם עם הפונדקאי. ביחסים פרזיטיים אמיתיים הטפיל והפונדקאי חיים זה לצד זה. הטפיל משתמש בחומרי הזנה מהפונדקאי ולא גורם לו כמעט שום נזק ומשאיר לפונדקאי מלאי משלו. ביחסים פרזיטואידיים הפונדקאי בדרך כלל נהרג לאחר ההתפתחות המלאה של הפרזיטואיד. למעשה הפרזיטואיד אינו יכול להגיע לבגרות בלעדיו וסביר להניח שלא יוכל לשרוד בכוחות עצמו. יחסים כאלה מתרחשים בדרך כלל באורגניזמים בעלי קצב התפתחות מהיר (כמו חרקים).
מנגנון הברירה הטבעית פועל לטובת פונדקאים בעלי יכולת טובה יותר להסתתר ולכן גם לטובת פרזיטואידים בעלי יכולת טובה יותר למציאת פונדקאים.
מאפיינים > סיווג

שבע סדרות חרקים ידועות כפרזיטואידיות. הידועות מכולן הן הדבוראים הטפילים המכונים "צרעות טפיליות" וכוללים 61 משפחות שונות. לרבים מהם יש איבר הטלה הדומה לצינור מחודד.
| 0 | 1 | 2 |
| --- | --- | --- |
|  קבוצה אל-שנצאים (Symphyta) משפחה Orussidae  קבוצה שנצאים (Apocrita): משפחה Scolebythidae  משפחה Bethylidae  משפחה Chrysididae  משפחה Sclerogibbidae  משפחה Dryinidae  משפחה Embolemidae  משפחה Tiphiidae  משפחה Thynnidae  משפחה Sapygidae  משפחה Mutillidae  משפחה Bradynobaenidae  משפחה Chyphotidae  משפחה Sierolomorphidae  משפחה Braconidae  משפחה Ichneumonidae  משפחה Pompilidae  משפחה Rhopalosomatidae  משפחה Aulacidae  משפחה Evaniidae |  משפחה Gasteruptiidae  משפחה Stephanidae  משפחה Megalyridae  משפחה Trigonalidae  משפחה Ibaliidae  משפחה Liopteridae  משפחה Figitidae  משפחה Austroniidae  משפחה Diapriidae  משפחה Heloridae  משפחה Monomachidae  משפחה Pelecinidae  משפחה Peradeniidae  משפחה Proctotrupidae  משפחה Roproniidae  משפחה Vanhorniidae  משפחה Platygastridae  משפחה Scelionidae  משפחה Megaspilidae  משפחה Ceraphronidae  משפחה Mymarommatidae  על-משפחה כלצידים (Chalcidoidea) – בה 19 משפחות משפחה Ampulicidae |  |
למרות שהדבוראים הם הנפוצים ביותר בין חרקים אלה, ישנם עוד 6 סדרות של חרקים פרזיטואידים:
מרושתי-כנף (Neuroptera) – בהם כמה ממיני הטרפרגליים
חיפושיות (Coleoptera) – בהם המשפחות: Ripiphoridae ו-rhipiceridae. הסוג Aleochara ממשפחת הקצרחפיתיים וחלק מהרצניתיים
בני סדרת המניפאים (Strepsiptera)
זבובאים (Diptera) – בהם הזריזבוביים, הבומביליים, הכדוראשיים (Pipunculidae), הגדול-ראשיים (Conopidae) וחלק מהשחמטניים
שעירי כנף (Trichoptera) – בה משפחת השעירניתיים
פרפראים (Lepidoptera) – בה המשפחות: Cyclotornidae ,Epipyropidae והסוג Chalcoela מהמשפחה Crambidae
| אקולוגיה |
| --- | --- | --- |
| תת-תחומים | אקולוגיה התנהגותית |  |
| רמות ארגון | אורגניזם • אוכלוסייה • חברה • מערכת אקולוגית • ביומה • ביוספירה • פרט |  |
| יחסי גומלין | טריפה • תחרות • קניבליזם • הדדיות • טפילות • פרזיטואידיות |  |
| תהליכים | אבולוציה • סוקצסיה • הכחדה • גמישות פנוטיפית • פירוק |  |
| מושגי יסוד | כושר נשיאה • גומחה אקולוגית • בית גידול • גורם מגביל • מגוון ביולוגי • מארג מזון • מין פולש • גילדה • מין מהנדס סביבה • אקולוגיה - מונחים |  |
פורטל ביולוגיה
Messy Little Raindrops

Messy Little Raindrops (בעברית: טיפות גשם קטנות) הוא האלבום השני של זמרת הפופ הבריטית שריל. האלבום יצא לאור ב-29 באוקטובר 2010, על ידי חברת התקליטים פולידור רקורדס.
רקע

קול סיפרה בראיון שנערך בתוכנית של אלן קאר שהחלה להקליט את האלבום בתחילת חודש פברואר 2010. בהמשך החלה לעבוד will.i.am, אשר עבד איתה מאלבום הבכורה שלה 3 Words.
ב-14 באוקטובר, חשפה קול את עטיפת האלבום ורשימת השירים שלו. קול ספירה גם ששמו של האלבום הגיע מתוך השיר שנמצא באלבום שנקרא "Raindrops".
רשימת רצועות

| Messy Little Raindrops> מס' | Messy Little Raindrops> שם | Messy Little Raindrops> משך | Messy Little Raindrops>  | Messy Little Raindrops>  | Messy Little Raindrops>  | Messy Little Raindrops>  | Messy Little Raindrops>  | Messy Little Raindrops>  | Messy Little Raindrops>  |
| --- | --- | --- | --- | --- | --- | --- | --- | --- | --- |
| 1. | Promise This  | 3:22 |  |  |  |  |  |  |  |
| 2. | Yeah Yeah (בשיתוף טרווי מקוי)   | 3:16 |  |  |  |  |  |  |  |
| 3. | Live Tonight  | 3:30 |  |  |  |  |  |  |  |
| 4. | The Flood  | 3:57 |  |  |  |  |  |  |  |
| 5. | Amnesia  | 3:43 |  |  |  |  |  |  |  |
| 6. | Everyone (בשיתוף דיזי רסקל)   | 3:59 |  |  |  |  |  |  |  |
| 7. | Raindrops  | 3:31 |  |  |  |  |  |  |  |
| 8. | Hummingbird  | 3:12 |  |  |  |  |  |  |  |
| 9. | Better to Lie (בשיתוף אוגוסט ריגו)   | 3:29 |  |  |  |  |  |  |  |
| 10. | Let's Get Down (בשיתוף will.i.am)   | 3:51 |  |  |  |  |  |  |  |
| 11. | Happy Tears  | 3:54 |  |  |  |  |  |  |  |
| 12. | Waiting  | 4:09 |  |  |  |  |  |  |  |
| משך כולל: | משך כולל: | 43:55 |  |  |  |  |  |  |  |
| Messy Little Raindrops — מהדורה בינלאומית> מס' | Messy Little Raindrops — מהדורה בינלאומית> שם | Messy Little Raindrops — מהדורה בינלאומית> משך | Messy Little Raindrops — מהדורה בינלאומית>  | Messy Little Raindrops — מהדורה בינלאומית>  | Messy Little Raindrops — מהדורה בינלאומית>  | Messy Little Raindrops — מהדורה בינלאומית>  | Messy Little Raindrops — מהדורה בינלאומית>  | Messy Little Raindrops — מהדורה בינלאומית>  | Messy Little Raindrops — מהדורה בינלאומית>  |
| --- | --- | --- | --- | --- | --- | --- | --- | --- | --- |
| 13. | Fight for This Love  | 3:46 |  |  |  |  |  |  |  |
| 14. | 3 Words  | 4:36 |  |  |  |  |  |  |  |
| 15. | Parachute  | 3:42 |  |  |  |  |  |  |  |
מיקומי שיא

|   ‏‏‏  מצעדים ודירוגים (2010)> מדינה |   ‏‏‏  מצעדים ודירוגים (2010)> מצעד |   ‏‏‏  מצעדים ודירוגים (2010)> מיקום שיא |
| --- | --- | --- |
|  אירופה | מצעד האלבומים האירופאי | 7 |
|  אירלנד | מצעד האלבומים האירי | 2 |
|  הממלכה המאוחדת | מצעד האלבומים הבריטי | 1 |
|  סקוטלנד | מצעד האלבומים הסקוטי | 2 |
|   ‏‏‏  מצעדי סוף שנה (2010)> מדינה |   ‏‏‏  מצעדי סוף שנה (2010)> מצעד |   ‏‏‏  מצעדי סוף שנה (2010)> מיקום שיא |
| --- | --- | --- |
|  הממלכה המאוחדת | מצעד האלבומים הבריטי | 21 |
נתוני מכירות

| מקום | תארים | מכירות |
| --- | --- | --- |
| בריטניה (BPI) | כסף | 200,000 |
| אירלנד (IRMA) | פלטינה | 15,000 |
 מכירות + הזרמת מדיה בלבד
הערות שוליים

↑  will.i.am, ווין וילקינס, אנטווין קולינס, סטיב קיפנר, אל שוקס
↑  www.bpi.co.uk
↑  www.irishcharts.ie (ארכיון)
| שריל |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | 3 Words • Messy Little Raindrops • A Million Lights • Only Human |  |
| מיני אלבומים | 3 Words: The B-Sides |  |
| אלבומי וידאו | Cheryl: A Million Lights - Live at the O2 |  |
| סיבובי הופעות | A Million Lights Tour |  |
| ערכים קשורים | Girls Aloud • Cheryl: My Story • Cheryl Cole's Night In |  |
| שריל – סינגלים |
| --- | --- | --- |
| 3 Words | "Fight for This Love" • "3 Words" • "Parachute" |  |
| Messy Little Raindrops | "Promise This" • "The Flood" |  |
| A Million Lights | "Call My Name" • "Under the Sun" |  |
| Only Human | "Crazy Stupid Love" • "I Don't Care" • "Only Human" |  |
| סינגלים אחרים | "Love Made Me Do It" • "Let You" |  |
| השתתפות בסינגלים | "Heartbreaker " • "Everybody Hurts" • "Check It Out" |  |
| --- | --- |
בקרת זהויות :  MusicBrainz release group: 1ffe723e-9dc0-4de9-afb1-3c3374977d52
שניות לעריות

| --- | --- |
 תלמוד בבלי:  תלמוד בבלי, מסכת יבמות, דף כ"א, עמוד א'
 משנה תורה:  משנה תורה לרמב"ם, ספר נשים, הלכות אישות, פרק א', הלכה ו'
 שולחן ערוך:  שולחן ערוך, אבן העזר, סימן ט"ו
 
שניות לעריות הוא איסור מדרבנן המהווה הרחבה לאיסור עריות (איסור נישואים עם קרובות) שבתורה. איסור זה תוקן על פי המסורת על ידי שלמה המלך.
רמז בתורה

למרות ששניות לעריות אינן נחשבות איסור מהתורה, מצאו החכמים רמזים שונים בתורה לאיסורי עריות, חלקם בפרשת קדושים שבה נאמרו איסורי עריות, וחלק בספריו של שלמה המלך שתיקן את האיסור בפועל. רמזים אלו חלוקים ככל הנראה בגדר האיסור:
לפי פרשנותו של רבא, קיים רמז בפסוק לכך שגם על עריות קיים איסור מסוים, הנחשב כ"איסור קל" לעומת האיסור החמור שהם איסורי עריות ”אמר רבא: רמז לשניות מן התורה מנין? שנאמר ”כִּי אֶת כָּל הַתּוֹעֵבֹת הָאֵל עָשׂוּ אַנְשֵׁי הָאָרֶץ אֲשֶׁר לִפְנֵיכֶם וַתִּטְמָא הָאָרֶץ”” רבא מסביר כי מילה "האל" - משמעותה "קשות" (כמו: ואת אילי הארץ לקח) כלומר - יושבי הארץ עשו את כל התועבות הקשות, ומכאן שיש גם תועבות קלות יותר, הן השניות לעריות.
מקור אחר לאיסור נמצא על ידי רב יהודה, ולפיו איסורי שניות לעריות אינן איסור מיוחד, והן רק כעין תקנת חכמים כדי להרחיק את העם מאיסורי עריות: נאמר אודות שלמה המלך מייסד התקנה, בספר קהלת: ”וְיֹתֵר שֶׁהָיָה קֹהֶלֶת חָכָם עוֹד לִמַּד דַּעַת אֶת הָעָם וְאִזֵּן וְחִקֵּר תִּקֵּן מְשָׁלִים הַרְבֵּה”, ועל כך פירש עולא בשם רבי אלעזר: "קודם שבא שלמה, הייתה תורה דומה לכפיפה שאין לה אזנים (כלי שאין לו ידית כדי לאחוז בו), עד שבא שלמה ועשה לה אזנים".
לפי רבי אושעיא איסורי שניות לעריות אינן איסור נפרד משאר איסורי עריות, והן כלולים מדרבנן באיסור החמור של שאר העריות: ”פְּרָעֵהוּ אַל תַּעֲבָר בּוֹ שְׂטֵה מֵעָלָיו וַעֲבוֹר”, - הגדילהו לאיסור והוסיף עליו כדי שלא תעבור בו, כמו (במדבר ו ה): "גַּדֵּל פֶּרַע שְׂעַר רֹאשׁוֹ" (רש"י).
לפי רב כהנא נמצא רמז בתורה לאיסורי שניות לעריות, בפרשת עריות: ”וּשְׁמַרְתֶּם אֶת מִשְׁמַרְתִּי לְבִלְתִּי עֲשׂוֹת מֵחֻקּוֹת הַתּוֹעֵבֹת אֲשֶׁר נַעֲשׂוּ לִפְנֵיכֶם וְלֹא תִטַּמְּאוּ בָּהֶם אֲנִי ה' אֱלֹהֵיכֶם” במילים "ושמרתם את משמרתי" אומרת התורה "עשו משמרת למשמרתי".
גדר האיסור

איסורי שניות לעריות מוגדרים על פי מספר הכללים.
גדר האיסור > כינוי משפחה שווה

הכלל העיקרי הוא, כל הקרובים שקורבתם דומה לקורבה אחרת שאוסרת את הנישואין בין בעל ואישה - מהתורה.
סבתות - אם האם ואם האב, כסייג לאיסור ביאה עם האם עצמה.
נשות סבים - אשת אביו של האב ואשת אביה של האם, כסייג לאיסור אשת האב.
דודות - אשת אחיו של האב מצד אימו, ואשת אחיה של האם מצד אביה, (ולדיעה אחת גם אשת אחיה של האם מצד אימה), כסייג לאיסור אשת אחיו של האב מצד אביו.
כלות - כלת בנו וכלת בתו, כסייג לאיסור כלתו.
קיימת מחלוקת אמוראים על מספר הדורות שנאסרו שניות לעריות:
לפי רב, איסורי שניות לעריות נחלקים לשניים, "עילאי" - למעלה, כלומר סבתות ונשות סבים, שהן אסורות גם כאשר קורבתם היא במרחק של דורות מרובים, ואילו שאר האיסורים של הדודות והכלות מוגבלות לשני דורות בלבד.
הסיבה לכך מוסברת בכך שאיסורים אלו נחלקים למעשה לשתי קבוצות: הקרובות שנאסרו מכיוון ששם הקרובה שלהן דומה לעריות האסורות, למשל אשת אב אביו - היא קורבה דומה לאשת אביו האסורה מהתורה ולכן אין לה הפסק וגם אשת אב אביו עד אשתו של אברהם אבינו אסורה לנו, כמו כן אם אמו היא קורבה הדומה לאמו האסורה מהתורה, ולכן גם שרה אמנו - אסורה לנו כיוון שהיא אם אם אמו של כל יהודי שאינו גר. הוא הדין גם באשת אח אביו שאסורה מהתורה וכסייג לה נאסרו גם אחיותיו של הסב והסבא רבא. לעומת זאת קיימים איסורי שניות לעריות שנאסרו רק בגלל שהן דומות בקרבה המשפחתית לשניות לעריות האחרות שנאסרו בגלל שהן דומות לעריות מהתורה, כמו כלת בתו, שנאסרה רק בגלל שהיא דומה לכלת בנו שגם היא אסורה רק כסייג לאיסור כלתו. בידו של רב מקובל היה כי מסוג נשים אלו ישנן "ארבע נשים שיש להן הפסק", כלומר שרק הן עצמן נאסרו ולא דור אחד לפניהם, והן אשת אבי אמו, אשת אחי אמו מצד האב ואשת אחי אביו מצד האם, כולם הן מהסוג הפחות חמור, שנאסרו בגלל שהן דומות לאיסורי שניות לעריות אחרים.
לפי שיטת זעירי המקילה יותר, גם איסור אשת אבי אמו מוגבל, שהרי איסור אשת אב אמו קיים גם הוא רק בגלל שגם היא דומה בקורבתה לאשת אב אביו שהיא מאיסורי שניות לעריות, ולכן היא חמורה פחות, ולא אסרו דור אחד לפניה - דהיינו אשת אב אבי אמו. ואף על פי שרב סבור שקיים חשש שמא יבואו להחליף בין הגבלת האיסור בסבים מצד האם להגבלת האיסור (שאינה נכונה) בסבים מצד האב, דבר העלול להביא למכשול, סבור זעירי שההבדל בין משפחת אם למשפחת אב ברור ואין אנשים טועים ביניהם, שכן אנשים מבינים כי קורבת האם אינה נחשבת כל כך "קורבה" (שהרי לכן הותרו איסורי עריות בקרובים מצד האם מדאורייתא), שהרי אנשים רגילים יותר ממשפחת האב ממשפחת האם.
גדר האיסור > כל שבנקבה ערווה גזרו על אשתו

כלל נוסף הוא הכלל אותו טבע רב יהודה בר שילא לפיו ”כל שבנקבה ערוה בזכר גזרו על אשתו משום שניה”, כלומר כל אדם שאם הוא היה נקבה הוא - היא הייתה אסורה מהתורה, גזרו על אשתו ואסרו אותה. ככלל זה זכה לתמיהה רבתי על ידי רבא, מכך שידוע שאשת חמיו מותרת למרות שחמותו אסורה מהתורה, ואשת בן חמיו (אשת גיסו) למרות שבת חמותו (אחות אשתו) אסורה מהתורה, כמו כן אשת בנו חורגו (בן אשתו) מותרת למרות שבת אשתו אסורה ("את אשה ובתה לא תיקח"), ועל כן סייג רבא את הכלל וקבע שתקנה זו תוקנה רק על קרובות שהקשר המשפחתי בינו לבינה הוא על ידי קשר נישואין אחד, כמו אשת אחיו של אמו מצד אמה, שהדוד עצמו הוא קרוב משפחה אמיתי ואשתו הצטרפה למשפחה על ידי נישואין, ולא אסרו אשת חמיו, שהיא הצטרפה למשפחת חמיו על ידי נישואין, וגם חמיו עצמו הצטרף למשפחת קרוביו על ידי נישואין.
הערות שוליים

↑  תוספות ד"ה רב, יבמות כא א
↑  ספר ויקרא, פרק י"ח, פסוק כ"ז.
↑  ספר יחזקאל, פרק י"ז, פסוק י"ג.
↑  מגילת קהלת, פרק י"ב, פסוק ט'.
↑  משלי ד' טו
טלי טל

| --- | --- |
אין תמונה חופשית
 לידה:  27 במאי 1960 (בת 64) 
 מדינה:  ישראל 
 מעסיק:  הטכניון – מכון טכנולוגי לישראל 
 
טלי טל (נולדה ב-27 במאי 1960) היא פרופסור בפקולטה למדע וטכנולוגיה בטכניון וחוקרת בכירה במוסד שמואל נאמן. היא מכהנת כנשיאת הארגון הבינלאומי לחינוך מדעי NARST, ועומדת בראש ועדת המקצוע מדעי הסביבה. תחומי המחקר שלה הם למידה מחוץ לכיתה ולבית הספר (במוזיאונים, טבע, גנים בוטניים ועוד) וחינוך לקיימות.
ביוגרפיה

טלי טל גדלה והתחנכה בקריית אונו. את שירותה הצבאי עשתה כמדריכה בבית ספר שדה הר מירון, שם החלה לפתח עניין באקולוגיה של הצומח ובחינוך בסביבות לא-פורמליות.
את התואר הראשון (1984) והשני (1989) למדה בפקולטה למדעי החיים באוניברסיטת תל אביב. מחקרה לתואר השני בהנחייתו של עמרם אשל, התמקד באקולוגיה של הצומח.
את הדוקטורט (1998) בנושא "פרויקטים בתעשייה ואיכות הסביבה – פיתוח מודל והערכתו", השלימה בטכניון, בפקולטה (אז מחלקה) לחינוך למדע וטכנולוגיה, בהנחייתם של ראובן לזרוביץ ויהודית דורי. טל השלימה פוסט-דוקטורט באוניברסיטת מישיגן בתחום של למידה באמצעות פרויקטים בהדרכתו של Joseph Krajcik.
מאז שנת 2000, טל היא חברת סגל בפקולטה לחינוך למדע וטכנולוגיה בטכניון, ומכהנת כראש קבוצת חינוך סביבתי ולמידה חוץ כיתתית.
בשנים 8–2007, 2014-15 שהתה באוניברסיטת קליפורניה בברקלי ובאוניברסיטת המדינה של מישיגן באיסט-לאנסינג שם ערכה מחקרים משותפים עם מכון CREATE for STEM.
טל הייתה חברה בוועד המנהל של האגודה הישראלית לאקולוגיה, בוועד המנהל של החברה להגנת הטבע, ובוועד המנהל של NARST.
בנוסף, היא השתתפה ומשתתפת בוועדות מקצועיות רבות, ולקחה חלק בארגון כנסים בישראל ומחוצה לה בתחום החינוך המדעי.
טל נחשבת לחוקרת מובילה בתחום החינוך הסביבתי וחינוך לקיימות ובחינוך מדעי חוץ-בית ספרי. היא הנחתה כ-30 סטודנטים לתואר שני ושלישי, ופרסמה כ-70 מאמרים בכתבי עת והשתתפה בוועדות עורכים של מספר כתבי עת בינלאומיים.
לטל שלושה ילדים. בן זוגה הוא ד"ר אבשלום גינוסר.
מחקריה

לתפיסתה של טל, יש לראות בלמידה אירוע מתמשך במשך כל החיים, שאינו מוגבל לזמן ולמקום. לפיכך, ההבחנה בין למידה בכיתה והלמידה מחוץ לכיתה, בסביבה לא פורמלית, מהוות רצף טבעי. לפיכך יש לבחון הוראה טובה ולמידה אפקטיבית ללא קשר למקום התרחשותן. טל שואפת לגשר בין סביבות למידה ובין מאפיינים פדגוגיים של הוראה.
טל ידועה במחקריה על למידה בסביבות חוץ כיתתיות – במוזיאונים, בטבע ובגנים בוטניים. מחקריה בתחום נתמכו על ידי הקרן הלאומית למדע (ישראל) והניבו ידע רב על הסיור הלימודי הכיתתי, יתרונותיו, והאתגרים הכרוכים ביישום מוצלח שלו.
עבודתה בתחום החינוך הסביבתי קידמה מאוד את התחום בישראל מאז יזם מוסד שמואל נאמן, ב-2004, פרסום בעל תפוצה רחבה ומאז פרסום ספר נוסף, בעריכתה של טל, על ידי המשרד להגנת הסביבה ב-2009.
בשנים האחרונות, עבודתה מתמקדת בלמידת חקר בשדה ובלמידה משמעותית באמצעות מדע אזרחי. טל היא אחת מהחוקרים הראשיים במרכז "מדע אזרחי בבית הספר", מרכז מצוינות ללמידה משמעותית.
טל מהווה חלק מקבוצת חוקרים מאוניברסיטת חיפה והטכניון, שבתמיכת הקרן הלאומית למדע ומשרד החינוך, הקימו ב-2017 את מרכז "מדע אזרחי בבית הספר" למחקר על למידה משמעותית. תחומי מחקר אלה משלבים את תחומי העניין של טל – אקולוגיה, למידה בשדה, ולמידת חקר.
הערות שוליים

↑  פרופ' טלי (רויטל) טל, באתר הפקולטה לחינוך למדע וטכנולוגיה בטכניון
↑  ישראלית ראשונה בהנהלת הארגון הבינלאומי למחקר בהוראת המדעים: פרופסור טלי טל מהטכניון מצטרפת להנהלת-NARST, 6 במרץ 2014, באתר הטכניון
| --- | --- |
בקרת זהויות :  NLI: 987007568543705171  MGP: 153508  ORCID: 0000-0003-0256-3133  VIAF: 4153953216805561973   WorldCat (עם VIAF): 4153953216805561973
שישו את ירושלים

| --- | --- |

 שיר בביצוע צמד דרום
 יצא לאור:  1970
 סוגה:  זמר עברי, שירי ירושלים
 שפה:  עברית
 כתיבה:  מן המקורות, עקיבא נוף
 לחן:  עקיבא נוף
 עיבוד:  יצחק גרציאני
"שישו את ירושלים" הוא שיר מאת צמד דרום. את השיר כתב והלחין עקיבא נוף על פי מילים מן המקורות, בעיקר מספר ישעיהו ועיבד יצחק גרציאני.
ב-1970 הופיע הצמד, דני גולן וציון צדוק, בפסטיבל הזמר החסידי וזכו עם השיר במקום השלישי. בעקבות זאת, השיר הפך ברבות הימים לפזמון פופולרי.
ביצועים נוספים נודעים במיוחד הם של צמד רעים ושל דודו פישר.
במצעדים

השיר צעד במצעדי הפזמונים השבועיים של הגל הקל בין נובמבר 1970 לינואר 1971, והגיע בשיאו למקום הרביעי (14.12.1970).
|   ‏‏‏  במצעדים השבועיים (1970)> מדינה |   ‏‏‏  במצעדים השבועיים (1970)> מצעד |   ‏‏‏  במצעדים השבועיים (1970)> מיקום שיא |   ‏‏‏  במצעדים השבועיים (1970)>  |
| --- | --- | --- | --- |
|  ישראל | מדיה פורסט ישראל | - |  |
|  ישראל | הגל הקל (רשת ב') | 4 |  |
הערות שוליים

↑  שישו את ירושלים, באתר פזמונט
אליזבת וורן

אליזבת אן וורן (באנגלית: Elizabeth Ann Warren; נולדה ב-22 ביוני 1949) היא אשת אקדמיה ופוליטיקאית אמריקאית מהמפלגה הדמוקרטית, המכהנת כסנאטורית מטעם מדינת מסצ'וסטס מאז 2013. קודם לכן כיהנה כפרופסור בבית הספר הרווארד למשפטים והיא נחשבת למומחית בפשיטות רגל. וורן היא עורכת דין בתחום הגנת הצרכן, יזמה את הקמת הלשכה להגנת הצרכן במגזר הפיננסי בארצות הברית.
שירתה כעוזרת לנשיא ארצות הברית וכיועצת מיוחדת למזכיר האוצר בלשכה להגנה פיננסית לצרכן, תחת הנשיא ברק אובמה. בשנות ה-2000 המאוחרות היא הוכרה על ידי כתבי עת דוגמת The National Law Journal ו-Time 100 כדמות שצוברת יותר ויותר השפעה על המדיניות הציבורית.
בספטמבר 2011 הודיעה וורן על כוונתה להתמודד על מקום בסנאט של ארצות הברית, על מנת לאתגר את הסנאטור הרפובליקני המכהן, סקוט בראון, אשר זכה בבחירות המיוחדות שנערכו ב-2010 בשל מותו של הסנאטור הוותיק טד קנדי. בנובמבר 2012 ניצחה וורן בבחירות הכלליות, והפכה לאישה הראשונה אי פעם המייצגת את מסצ'וסטס בסנאט האמריקאי.
היא נחשבת, יחד עם ברני סנדרס לנציגה המובהקת של האגף הפרוגרסיבי בסיעה הדמוקרטית בסנאט.